《和陶饮酒 其二》
清代·周金然

东方仕代农，柴桑农代仕。饥冻非不切，矫厉重违己。

食粟以养肥，食薇以养耻。章绶亦何荣，徒取耀闾里。

学道三十年，奄忽逼暮纪。穷达洵有命，消息随坎止。

万变了不疑，大钧吾所恃。

作者简介：江南上海人，字广居，号广庵。康熙二十一年进士。官洗马。工书法，告归时以平生所书进呈圣祖。有《广庵全集》。